Jahongir Jiyamurodov. Jahongir Jiyamurodov ( 1987-yil 14-yanvarda tugʻilgan) – oʻzbekistonlik sobiq futbolchi, hujumkor yarim himoyachi pozitsiyasida oʻynagan. Yangiyer klubida murabbiy sifatida boshlagan. Futbolchilik faoliyati. Jahongir Jiyamurodov professional faoliyatini 2004-yilgi mavsumda Muborakning „Mash’al“ tarkibida boshlagan. „Mash’al“ safida Jiyamurodov 2008-yilning oxirigacha toʻp surgan va shu vaqt ichida 67 ta oʻyinda maydonga tushib, 2 ta gol urgan. 2009-yil boshida Qarshining „Nasaf“ klubi bilan shartnoma imzolagan va 2012-yilning oxirigacha jamoa azosi boʻlgan. Shu vaqt ichida 87 ta oʻyinda maydonga tushib, 11 ta gol urishga erishgan. Jiyamurodov 2014-yilning birinchi yarmida Fargʻonaning „Neftchi“ jamoasida toʻp surgan boʻlsa, mavsumning ikkinchi yarmida „Olmaliq“ tarkibida oʻynagan. 2015-2018-yilgacha „Mash’al“ klubi tarkibida oʻynagan. Murabbiylik faoliyati. 2019-yilda murabbiylik faoliyatini boshlagan va 2020-2022-yillarda Yangiyer jamoasida bosh murabbiy sifatida faoliyat olib borgab